לזלי דאנלופ

לזלי ג'יין דאנלופ (באנגלית: Lesley Jane Dunlop; נולדה ב-10 במרץ 1956) היא שחקנית אנגלייה. היא ידועה בעיקר מהופעתה בתפקיד אנה קירקוול בסדרה "Where the Heart Is", בתפקיד זואי אנג'ל בסדרה הקומית "ממאי עד דצמבר" ובתפקיד ברנדה ווקר באופרת הסבון "אמרדייל".

ביוגרפיה
דאנלופ נולדה בניוקאסל שבנורת'מברלנד, לתסריטאי הטלוויזיה פאט דאנלופ. היא החלה לשחק כילדה בסדרה משנת 1973 עיבוד של ה-BBC לספר הקלאסי "נסיכה קטנה", ובתפקיד לידיה הולי בעיבוד של ITV לרומן "סאות' ריידינג". היא למדה בבית הספר לאמנויות הבמה "Arts Educational Schools".

המעבר שלה לתפקידי בוגרת היה ב-1976 כששיחקה בתפקיד ליזי הקסם במיני-סדרה "ידידנו המשותף" של ה-BBC, עיבוד לרומן מאת צ'ארלס דיקנס, והשתתפה בעונה הראשונה של הסדרה הרפואית "Angels".

ב-1977 לוהקה דאנלופ לגרסה הקולנועית של "מוזיקת לילה זעירה" מאת סטיבן סונדהיים בכיכובן של דיאנה ריג ואליזבת טיילור. ב-1979 הופיעה בסרטו של רומן פולנסקי "טס". בשנה שאחר כך שיחקה בדמות נורה, אחות שבתחילה נבהלת מדמותו של איש הפיל, ואחר כך מתיידדת איתו, בסרט "איש הפיל" בבימויו של דייוויד לינץ'. ב-1981 הופיעה דאנלופ בסרט האימה "The Monster Club" בתפקיד לונה השד האנושי שמתיידד עם סטיוארט ויטמן.

במשך כל הקריירה שלה הופיעה דאנלופ בתוכניות טלוויזיה בריטיות בהן "Murder Most English" (מ-1977), "Red Shift" (1977) והסרט "Deadly Game" (1982). היא שיחקה פעמיים בתפקיד אורח בסדרת המדע בדיוני "דוקטור הו" ב-1984 בתת-הסדרה "Frontios", וב-1988 בתת-הסדרה "The Happiness Patrol". ב-1981 כיכבה לצדו של אוליבר טוביאס במיני-סדרה "Smuggler". ב-1985 שיחקה בסרט הטלוויזיה "שלושה עשר לארוחת ערב" בכיכובו של פיטר יוסטינוב. ב-1986 הופיעה דאנלופ בגרסה הטלוויזיונית של המחזה "Seasons Greetings" מאת אלן אייקבורן. ב-1990 כיכבה בסיטקום "ממאי עד דצמבר בתפקיד זואי קאלנדר לצדו של אנטון רוג'רס שגילם את בעלה.

ב-1995 כיכבה דאנלופ בדרמה בשני חלקים "Rich Deceiver" בתפקיד אלי פרימן, עקרת בית מליברפול. עוד כיכבה בסדרה "Wokenwell" של רשת ITV משנת 1997, והופיעה בסדרת פרסומות לטלוויזיה עבור קלינקס שביים מייק לי.

בשנת 2000 הצטרפה דאנלופ לצוות השחקנים של הסדרה "מקום בו נמצא הלב" בתפקיד אנה קירקוול.

מאז 2008 מגלמת דאנלופ את דמותה של ברנדה ווקר באופרת הסבון "אמרדייל" של ITV. בשנת 2013 כשהדמות שגילמה אובחנה עם גידול במוח, היא גילחה את ראשה במיוחד עבור התפקיד.

חיים אישיים
לדאנלופ יש שתי בנות - רוזי והשחקנית דייזי גארד, שתיהן בנותיו של השחקן כריסטופר גארד. היא נשואה לשחקן המשחק לצדה בסדרה "אמרדייל".

פילמוגרפיה
 שנה שם שם באנגלית תפקיד הערות 1973 נסיכה קטנה A Little Princess ארמנגרד סנט ג'ון סדרת טלוויזיה 1973 Crown Court שרה אבס סדרת טלוויזיה (3 פרקים) 1973 Oranges & Lemons איידה בפרק "The Trigger" 1973 The Sea Children פאט סרט קצר 1974 The Adventures of Black Beauty דולי בפרק "A Long Hard Run" 1974 Softly Softly: Task Force גלוריה ג'סופ בפרק "Paperwork" 1974 The Gathering Storm מרי צ'רצ'יל סרט טלוויזיה 1974 South Riding לידיה הולי מיני-סדרה 1974 Haunted: The Ferryman ג'יל אטינגהם סרט טלוויזיה 1975 My Brother's Keeper גוון סדרת טלוויזיה (2 פרקים) 1976 Shades of Greene הבת בפרק "A Drive in the Country" 1976 ידידנו המשותף Our Mutual Friend ליזי הקסם מיני-סדרה 1976 The Sweeney איילין שו בפרק "Taste of Fear" 1976 Heydays Hotel ג'ולי רוברטס סרט טלוויזיה 1977 Act of Rape הנערה: ריטה סרט טלוויזיה 1977 Jubilee מידג' קרטיס בפרק "The White Elephant" 1977 Murder Most English: A Flaxborough Chronicle איילין בפרק "Coffin Scarcely Used" 1977 קו אונידין The Onedin Line מריצה ריידז בפרק " Hard Life" 1977 A Little Night Music פטרה 1979 דיק טרפין Dick Turpin קייט דויל סדרת טלוויזיה (2 פרקים) 1979 טס Tess נערה בלול 1979 Penmarric קלריסה סדרת טלוויזיה 1980 Leap in the Dark פולין בפרק "The Living Grave" 1980 איש הפיל The Elephant Man נורה 1981 The Monster Club לונה - Humghoul 1981 Smuggler שרה מורטון מיני-סדרה 1982 The Deadly Game ניקול סרט טלוויזיה 1982 Something in Disguise ג'ניפר קול סדרת טלוויזיה 1975, 1982 Angels רות פולמן / דורין קיטון סדרת טלוויזיה 1982 In Loving Memory מרי פרדו בפרק "God Rest Ye Merry Gentlemen" 1983 Waters of the Moon אוולין דאלי סרט טלוויזיה 1984 Fox Mystery Theater שרה קימבל בפרק "A Distant Scream" 1985 פלורנס נייטינגייל Florence Nightingale ג'ואן סרט טלוויזיה 1985 שלושה עשר לארוחת ערב Thirteen at Dinner אליס בנט סרט טלוויזיה 1986 Season's Greetings פאטי סרט טלוויזיה 1988 Screen Two אלזי בפרק "Stanley Spencer" 1984, 1988 דוקטור הו Doctor Who נורנה / סוזן ק. סדרת טלוויזיה 1989 Capstick's Law שרה הרגר סדרת טלוויזיה 1990 Boon ג'רלדין ווטרס בפרק "Bully Boys" 1990–1994 ממאי עד דצמבר May to December זואי קלנדר סדרת טלוויזיה 1995 Rich Deceiver אלי פרימן סרט טלוויזיה 1996 עדות אילמת Silent Witness מריון וולאס בפרק "Buried Lies" 1997 Wokenwell לוסי וייטסייד סדרת טלוויזיה 1997 The Phoenix and the Carpet אלייזה מיני-סדרה 1998 טס לבית דרברוויל Tess of the D'Urbervilles ג'ואן דרביפילד 1998 הטי ויינתרופ חוקרת Hetty Wainthropp Investigates מוירה פרידוול בפרק "Something to Treasure" 1998 The Bill ורוניקה טייט בפרק "The Rate for the Job" 1999 Pure Wickedness מו הילי סדרת טלוויזיה 1999 Peak Practice סאלי פרימן בפרק "Change of Life" 2002 The Many Lives of Albert Walker ג'ין קרולי סרט טלוויזיה 2003 My Uncle Silas קוני טילי מיני-סדרה 2000–2006 מקום בו נמצא הלב Where the Heart Is אנה קירקוול סדרת טלוויזיה 2007 חדר מיון Casualty אנג'לה הרטשורן בפרק "Finding the Words" 2014 Text Santa 2014 ברנדה ווקר סרט טלוויזיה 2008–2018 אמרדייל Emmerdale ברנדה ווקר סדרת טלוויזיה

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות ילדות אנגליות
קטגוריה:בריטיות שנולדו ב-1956
קטגוריה:בריטים שנולדו ב-1956